
Parlamentul României

Camera Deputaţilor

Comisia pentru Sănătate şi Familie         
Bucureşti,  5 aprilie 2022
Nr. 4c-10/342
BIROULUI PERMANENT
AL

CAMEREI DEPUTAȚILOR

Vă înaintăm, alăturat,  raportul  asupra proiectului de Lege  pentru aprobarea Ordonanței de urgență a Guvernului nr.64/2021 privind stabilirea numărului de paturi pentru care se pot încheia contracte de furnizare de servicii medicale spitalicești în regim de spitalizare continuă cu furnizorii privați până la data de 31 decembrie 2022 trimis Comisiei pentru sănătate şi familie spre dezbatere,  în fond, cu adresa nr. PLx 354/2021  din  20 septembrie 2021.
În raport cu obiectul şi conţinutul reglementării, proiectul de lege face  parte din categoria legilor ordinare.
PREŞEDINTE,

Dr.Nelu TĂTARU                                                                 

Parlamentul României

Camera Deputaţilor

Comisia pentru Sănătate şi Familie         
Bucureşti,  5 aprilie 2022
Nr. 4c-10/342
RAPORT        

asupra proiectului de Lege  pentru aprobarea Ordonanţei de urgenţă a Guvernului nr.64/2021 privind stabilirea numărului de paturi pentru care se pot încheia contracte de furnizare de servicii medicale spitalicești în regim de spitalizare continuă cu furnizorii privați până la data de 31 decembrie 2022
În temeiul dispoziţiilor art.95 și 117 alin.(3) din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond, în procedură de urgență, cu proiectul de Lege  pentru aprobarea Ordonanţei de urgenţă a Guvernului nr.64/2021 privind stabilirea numărului de paturi pentru care se pot încheia contracte de furnizare de servicii medicale spitalicești în regim de spitalizare continuă cu furnizorii privați până la data de 31 decembrie 2022 trimis  cu adresa  nr. PLx 354/2021  din  20 septembrie 2021. 
Senatul, în calitate de primă Cameră sesizată , a adoptat proiectul de lege în şedinţa din 14 septembrie 2021.  
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La întocmirea prezentului raport , Comisia pentru sănătate şi familie a avut în vedere :

· avizul favorabil al Consiliului Legislativ (nr.499 din 29.06.2021);
· avizul favorabil al Comisiei pentru muncă și protecție socială    ( nr.4c-9/668 din 29.09.2021);
· avizul favorabil al Comisiei pentru drepturile omului, culte și problemele minorităților naționale ( nr.4c-6/685 din 29.09.2021 );
· avizul favorabil al Comisiei juridice, de disciplină și imunități     ( nr.4c-13 /699 din 16.12.2021);
· avizul negativ al Comisiei pentru egalitatea de șanse pentru femei și bărbați ( nr.4c-20/339 din 28.09.2021).
Proiectul de lege are ca obiect de reglementare stabilirea unor măsuri în domeniul sănătăţii cu privire la numărul de paturi pentru care casele de asigurări de sănătate pot încheia contracte de furnizare de servicii medicale spitaliceşti în regim de spitalizare continuă cu furnizorii privaţi până la 31 decembrie 2022. 
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Membrii Comisiei pentru sănătate şi familie au examinat proiectul de lege în şedinţa din 5 aprilie 2022. La lucrările comisiei , deputații şi-au înregistrat prezenţa conform listei de prezenţă. 
În urma finalizării dezbaterilor, membrii Comisiei pentru sănătate și familie  au hotărât, cu unanimitate de voturi, să propună plenului Camerei Deputaților adoptarea proiectului de Lege pentru aprobarea Ordonanţei de urgenţă a Guvernului nr.64/2021 privind stabilirea numărului de paturi pentru care se pot încheia contracte de furnizare de servicii medicale spitalicești în regim de spitalizare continuă cu furnizorii privați până la data de 31 decembrie 2022 în forma prezentată de Senat.

                       PREŞEDINTE,                                        SECRETAR,
           Dr.Nelu TĂTARU                                 Liviu Ioan BALINT

  Șef birou, Cristina Bologan

